2000/133/EY: Komission päätös, tehty 22 päivänä joulukuuta 1999, elävien hevoseläinten sekä elävien lintujen ja niiden siitosmunien tuontia Israelista koskevista suojatoimenpiteistä (tiedoksiannettu numerolla K(1999) 4978) (ETA:n kannalta merkityksellinen teksti)



Virallinen lehti nro L 043 , 16/02/2000 s. 0035 - 0036



KOMISSION PÄÄTÖS, tehty 22 päivänä joulukuuta 1999, elävien hevoseläinten sekä elävien lintujen ja niiden siitosmunien tuontia Israelista koskevista suojatoimenpiteistä (tiedoksiannettu numerolla K(1999) 4978) (ETA:n kannalta merkityksellinen teksti) (2000/133/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan, sekä katsoo seuraavaa: (1) Israel on neuvoston direktiivin 90/426/ETY(3) mukaisesti lisätty neuvoston päätöksessä 79/542/ETY(4), sellaisena kuin se on viimeksi muutettuna komission päätöksellä 1999/759/EY(5), vahvistettuun luetteloon kolmansista maista, joista jäsenvaltiot saavat tuoda hevoseläimiä. (2) Israel on neuvoston direktiivin 90/539/ETY(6) mukaisesti lisätty komission päätöksessä 95/233/EY(7), sellaisena kuin se on viimeksi muutettuna päätöksellä 96/619/EY(8), vahvistettuun luetteloon kolmansista maista, joista jäsenvaltiot saavat tuoda elävää siipikarjaa ja siitosmunia. (3) Muita kuin direktiivissä 90/539/ETY tarkoitettuja lintuja saa tuoda eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset neuvoston direktiivin 92/65/ETY(9) säännösten mukaisesti. (4) Israelissa on siipikarjassa, erityisesti hanhissa, havaittu West Nile -virustautia. (5) Tämä tauti saattaa aiheuttaa vaaran ihmisille sekä yhteisön hevoseläimille ja siipikarjalle. (6) Vaikka virusta esiintyy tavallisesti vain hyönteisissä ja linnuissa, saattavat vektorihyönteiset toisinaan tartuttaa sen ihmisiin tai hevoseläimiin, jolloin on todettu kuolemantapauksia. (7) On syytä hyväksyä nopeasti yhteisön suojatoimenpiteet elävien hevoseläinten, elävän siipikarjan ja muiden lintujen sekä niiden siitosmunien tuonnille Israelista. (8) Tämän vuoksi rekisteröityjen hevosten väliaikainen tuonti, rekisteröityjen hevosten jälleentuonti väliaikaisen viennin jälkeen sekä hevoseläinten pysyvä tuonti ja kauttakuljetus Israelista olisi kiellettävä. (9) Lisäksi elävän siipikarjan, myös sileälastaisten lintujen, elävien riistalintujen sekä muiden elävien lintujen ja niiden siitosmunien tuonti olisi kiellettävä. (10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kielletään Israelista peräisin olevien, sieltä tulevien tai sen kautta kuljetettavien rekisteröityjen hevosten väliaikainen tuonti ja niiden jälleentuonti väliaikaisen viennin jälkeen sekä Israelista peräisin olevien, sieltä tulevien tai sen kautta kuljetettavien hevoseläinten tuonti ja kauttakuljetus. 2 artikla 1. Kielletään Israelista peräisin olevien, sieltä tulevien tai sen kautta kuljetettavien elävän siipikarjan, myös sileälastaisten lintujen, ja muiden elävien lintujen tuonti yhteisöön. 2. Kielletään Israelista peräisin olevien siipikarjan, myös sileälastaisten lintujen, ja muiden lintujen siitosmunien tuonti yhteisöön. 3 artikla Jäsenvaltioiden on muutettava Israeliin soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 4 artikla Tätä päätöstä tarkastellaan uudelleen tammikuussa 2000 ja sitä sovelletaan 31 päivään maaliskuuta 2000. 5 artikla Tämä päätös on osoitettu kaikille jäsenvaltioille. Tehty Brysselissä 22 päivänä joulukuuta 1999. Komission puolesta David BYRNE Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 224, 18.8.1990, s. 42. (4) EYVL L 146, 14.6.1979, s. 15. (5) EYVL L 300, 23.11.1999, s. 30. (6) EYVL L 303, 31.10.1990, s. 6. (7) EYVL L 156, 7.7.1999, s. 76. (8) EYVL L 276, 29.10.1996, s. 18. (9) EYVL L 268, 14.9.1992, s. 54.